ນັກວິຈານກ່າວວ່າ ໂຮງຮຽນຝຶກອົບຮົມຂອງຈີນ ສາມາດເຮັດໃຫ້ລະບອບປະຊາທິປະໄຕໃນອາຟຣິກາ ຊຸດໂຊມລົງ
ໂດຍນັກວິເຄາະໄດ້ກ່າວວ່າ ການຝຶກອົບຮົມ ພັກ-ຕໍ່-ພັກ ອາດຈະແຜ່ຂະຫຍາຍອຸດົມການຄອມມູນິສຢູ່ໃນບັນດາປະເທດໃນອາຟຣິກາ ຄືກັບ ປະເທດແທນຊາເນຍ
ບັນດາສະມາຊິກພັກເພື່ອການປະຕິວັດຂອງປະເທດແທນຊາເນຍ ທີ່ປົກຄອງປະເທດໃນປັດຈຸບັນ ເປັນສ່ວນນຶ່ງໃນນັກການເມືອງ ຈາກ 6 ປະເທດໃນອາຟຣິກາ ທີ່ໄດ້ເຂົ້າຮ່ວມໃນໂຮງຮຽນການຝຶກອົບຮົມພາກທໍາອິດຂອງພັກຄອມມູນິສຈີນ ທີ່ໄດ້ຈັດຂຶ້ນເມື່ອໄວໆມານີ້ ນັກວິຈານກ່າວວ່າ ການຝຶກອົບຮົມຈາກພັກຕໍ່ພັກ ຊ່ວຍໃຫ້ຈີນ ກໍ່ສ້າງສາຍພົວພັນທີ່ແໜ້ນແຟ້ນກັບຊົນຊັ້ນທີ່ປົກຄອງປະເທດຂອງອາຟຣິກາ ແລະເຮັດໃຫ້ລະບອບປະຊາທິປະໄຕ ຂອງອາຟຣິກາຊຸດໂຊມລົງ ດ້ວຍການສົ່ງເສີມໂຕຢ່າງການປົກຄອງໂດຍພັກດຽວຂອງລັດຖະບານປັກກິ່ງ ຊາຣສ໌ ຄົມເບ (Charles Kombe), ມີລາຍງານຈາກເມືອງ ຄີບາຮາ (Kibaha), ປະເທດແທນຊາເນຍ, ຊຶ່ງ ທິບສຸດາ ມີລາຍລະອຽດມາສະເໜີທ່ານ ໃນອັນດັບຕໍ່ໄປ ໂຮງຮຽນການນໍາ ມວາລິມູ ຈູລຽສ ນາຍເອເຣຍ (Mwalimu Julius Nyerere), ທີ່ໄດ້ເປີດດໍາເນີນການໃນເດືອນກຸມພາທີ່ຜ່ານມາ, ຕັ້ງຢູ່ເມືອງຄີບາຮາ ໃກ້ກັບນະຄອນຫຼວງດາແອັສຊາລໍາ (Dar es Salaam), ໂຮງຮຽນດັ່ງກ່າວສ້າງຕັ້ງຂຶ້ນດ້ວຍງົບປະມານ 40 ລ້ານໂດລາຈາກພັກຄອມມູນິສຈີນ ໂຮງຮຽນແຫ່ງນີ້ ກໍ່ຕັ້ງຮ່ວມກັນໂດຍພັກລັດຖະບານຂອງ ແທນຊາເນຍ, ອາຟຣິກາໃຕ້, ໂມຊໍາບິກ, ອັງໂກລາ, ນາມມິເບຍ ແລະຊິມບັບເວ ບັນດາເຈົ້າໜ້າທີ່ຂອງໂຮງຮຽນກ່າວວ່າ ຫ້ອງຮຽນຕ່າງໆເຫຼົ່ານີ້ແມ່ນເວທີສໍາລັບ ຈີນ ເພື່ອຍົກລະດັບການແລກປ່ຽນ ແລະເສີມສ້າງການດໍາເນີນງານພັກຕໍ່ພັກທາງດ້ານການທູດ ທ່ານນາງມາເຊລລິນາ ຊິໂຈຣາ (Marchellina Chijora), ຜູ້ອໍານວຍການແຫ່ງໂຮງຮຽນການນໍາ ຈູລຽສ ນາຍເອເຣຍ ກ່າວເປັນພາສາສວາຮິລີ ວ່າ: ຈີນ ໄດ້ເປັນເຈົ້າພາບໃນການຈັດການຝຶກອົບຮົມ ແລະແລກປ່ຽນຕ່າງໆ ໃນອາຟຣິກາ ເປັນເວລາຫຼາຍສິບປີ, ຢ້ອນຫຼັງຄືນໄປຕັ້ງແຕ່ຊ່ວງປີ 1950 ແຕ່ໃນຕະຫຼອດຊ່ວງທົດສະວັດທີ່ຜ່ານມານີ້, ການດໍາເນີນງານຕ່າງໆທັງຫຼາຍເຫຼົ່ານັ້ນແມ່ນຂະຫຍາຍໂຕຂຶ້ນ ທັງໃນດ້ານຈໍານວນ ແລະດ້ານລາຍລະອຽດ ທ່ານກູດລັກ ເອັນຈີອິງໂກ (Goodluck Ng’ingo), ເຊິ່ງເປັນນັກວິເຄາະ ກ່າວວ່າ ໂຮງຮຽນໃໝ່ແຫ່ງນີ້ ດໍາເນີນໄປຕາມຮູບແບບສຳລັບການປົກຄອງປະເທດ ແລະເພື່ອສົ່ງເສີມພັນທະມິດທາງດ້ານອຸດົມການຕ່າງໆຂອງພັກຄອມມູນິສຈີນ ທ່ານ ເອັນຈີອິງໂກ ກ່າວເປັນພາສາສວາຮີລີ ວ່າ: ທ່ານ ເອັນຈີອິງໂກ ກ່າວວ່າ ການຝຶກອົບຮົມຈະນໍາສະເໜີບັນຫາຕ່າງໆສໍາລັບນັກເຄື່ອນໄຫວທີ່ຕ້ອງການເຫັນປະເທດຂອງພວກເຂົາເຈົ້າກາຍມາເປັນປະຊາທິປະໄຕ ຫຼືຍັງຄົງມີປະຊາທິປະໄຕ ຫຼາຍຂຶ້ນກວ່າເກົ່າ ທ່ານ ເອັນຈີອິງໂກ ກ່າວເປັນພາສາສວາຮີລີວ່າ: ທ່ານເຟຣດດີ້ ມເຊ (Fredy Msae) ຈາກພັກການປະຕິວັດຂອງແທນຊາເນຍ, ເປັນນຶ່ງໃນນັກຮຽນເຫຼົ່ານັ້ນ ທີ່ເຂົ້າຮ່ວມການສໍາມະນາຫຼ້າສຸດໃນໂຮງຮຽນ, ເຊິ່ງທ່ານກ່າວເປັນພາສາສວາຮີລີວ່າ: ທ່ານ ມເຊ ມອງເຫັນລະບອບການເມືອງທີ່ສົດໃສ ໃນອະນາຄົດຂອງແທນຊາເນຍ ເນື່ອງຈາກມີໂຮງຮຽນການນໍາແຫ່ງນີ້ ແຕ່ຫຼາຍໆຄົນມີຄວາມເຊື່ອວ່າ ການສິດສອນຂອງ ຈີນ ເປັນພຽງການເປີດເຜີຍການຂະຫຍາຍໂຕຂອງລະບອບປະຊາທິປະໄຕ ແລະເປັນການສົ່ງເສີມຄວາມຂັດແຍ້ງກັນເທົ່ານັ້ນ